CELEX: 62011CB0560
Language: sk
Date: 2012-12-13 00:00:00
Title: Vec C-560/11: Uznesenie Súdneho dvora (štvrtá komora) z  13. decembra 2012 (návrh na začatie prejudiciálneho konania, ktorý podal Commissione tributaria provinciale di Parma — Taliansko) — Danilo Debiasi/Agenzia delle Entrate Ufficio di Parma (Článok 53 ods. 2 a článok 94 Rokovacieho poriadku Súdneho dvora — Zjavná neprípustnosť — Článok 99 rokovacieho poriadku — Odpoveď neponechávajúca nijakú rozumnú pochybnosť — Dane — DHP — Článok 17 ods. 2 písm. a) šiestej smernice o DPH — Odpočet dane zaplatenej na vstupe — Štátne alebo neštátne zdravotnícke zariadenie vykonávajúce činnosť oslobodenú od dane — Vnútroštátne právne predpisy vylučujúce odpočet dane súvisiacej s nákupom tovarov alebo služieb používaných pri činnostiach oslobodených od dane — Pomerný odpočet)

23.2.2013   
            
            
               SK
            
            
               Úradný vestník Európskej únie
            
            
               C 55/2
            
         Uznesenie Súdneho dvora (štvrtá komora) z 13. decembra 2012 (návrh na začatie prejudiciálneho konania, ktorý podal Commissione tributaria provinciale di Parma — Taliansko) — Danilo Debiasi/Agenzia delle Entrate Ufficio di Parma
   (Vec C-560/11) (1)
   
   (Článok 53 ods. 2 a článok 94 Rokovacieho poriadku Súdneho dvora - Zjavná neprípustnosť - Článok 99 rokovacieho poriadku - Odpoveď neponechávajúca nijakú rozumnú pochybnosť - Dane - DHP - Článok 17 ods. 2 písm. a) šiestej smernice o DPH - Odpočet dane zaplatenej na vstupe - Štátne alebo neštátne zdravotnícke zariadenie vykonávajúce činnosť oslobodenú od dane - Vnútroštátne právne predpisy vylučujúce odpočet dane súvisiacej s nákupom tovarov alebo služieb používaných pri činnostiach oslobodených od dane - Pomerný odpočet)
   2013/C 55/02
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Commissione tributaria provinciale di Parma
   
      Účastníci konania
   
   
      Žalobca: Danilo Debiasi
   
      Žalovaný: Agenzia delle Entrate Ufficio di Parma
   
      Predmet veci
   
   Návrh na začatie prejudiciálneho konania — Commissione tributaria provinciale di Parma — Výklad článku 17 ods. 2 písm. a) šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, 1977, s. 1; Mim. vyd. 09/001, s. 23) — Odpočet dane zaplatenej na vstupe — Verejné alebo súkromné zdravotnícke zariadenia vykonávajúce činnosť oslobodenú od dane — Vnútroštátne právne predpisy vylučujúce odpočet dane súvisiacej s nákupom tovarov alebo služieb používaných pri uvedených činnostiach oslobodených od dane
   
      Výrok
   
   Článok 17 ods. 2 a 5, ako aj článok 19 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia, sa musia vykladať v tom zmysle, že nebránia takej vnútroštátnej právnej úprave, akou je právna úprava, o ktorú ide vo veci samej, ktorá nepovoľuje odpočet dane na vstupe pri kúpe tovarov a služieb používaných pre potreby činností oslobodených od dane a ktorá v dôsledku toho stanovuje, že právo na odpočet tejto dane pre zmiešanú zdaniteľnú osobu sa vypočíta na základe pomeru zodpovedajúceho vzťahu medzi sumou plnení umožňujúcich odpočet a celkovou sumou plnení uskutočnených v priebehu roka, vrátane lekársko-zdravotníckych plnení, ktoré sú oslobodené od dane.
   
      (1)  Ú. v. EÚ C 25, 28.1.2012.